Author: Knygu skaneris

Svečiavosi rudens gėrybių karalystėje

Ruduo vilioja nuolat besikeičiančiomis spalvomis, gėrybių gausa. O jų labai daug buvo Labūnavos pagrindinės mokyklos Nociūnų skyriuje, nes į konferenciją .Rudens gėrybių karalystėje" atvyko Josvainių gimnazijos Skaistgirių pradinio ugdymo skyriaus 1-4 klasių mokiniai, mokytojos, ugdytinių tėveliai.
Konferencijos tikslas - pasidalinti gerąja darbo patirtimi, atskleisti ugdytinių kūrybinius gebėjimus, mokytis bendrauti, bendradarbiauti, rūpintis savo sveikata, pagilinti žinias apie rudens gėrybių naudą žmogaus organizmui.
Susirinkę konferencijos dalyviai apžiūrėjo rudens gėrybių bei ugdytinių dailės, technologijos darbelių parodas. Skambant muzikai 2-4 klasių mokiniai kiekvienam įsegė emblemas, o ketvirtokai Agneta Arbačiauskaitė, Salvija Venckevičiūtė, Nedas Prialgauskis ir antrokas Mantas Didykas visus pasveikino skambiais posmais ir palinkėjo kūrybingo darbo.
Skaistgirių pradinio ugdymo skyriaus moksleivės Gabrielė Ragožiūtė ir Gabija Žirlytė (mokyt. Aldona Draudvilienė) pristatė sukurtą knygelę „Rudens gėrybių karalystėje". Nociūnų skyriaus 3 klasės mokinė Vitalija Arbačauskaitė (mokyt. Edita Junčienė) perskaitė savo kūrybos eilėraštį „Rudens spalvos", o S. Venckevičiūtė, N. Prialgauskis ir A. Arbačauskaitė (4 kl.) (mokyt. Dalia Bačkienė) skaitė eilėraštuką „Bailiukas Pomidoras". Ugdytinių sudarytos knygelės sudomino šventės dalyvius gražia rimuote, kūrybingais apipavidalinimais, įdomiomis mintimis. Konferencijoje daug žinių apie česnaką suteikė Viltė Vaidotaitė (2 kl.), apie pomidorą - Austėja Urbonavičiūtė (2 kl.) (mokyt. Živilė Vaidotienė). Ypač visus sudomino Josvainių gimnazijos Skaistgirio bei Nociūnų skyrių 2-4 klasių mokinių piešiniai. Vaikai, piešdami rudens gėrybes, naudojo spalvotus pieštukus, kreideles, guašą, akvarelę, plastiliną. Kiekvieno mokinio darbas buvo savitas, kūrybingas, įdomus. Pristatydami savo darbelius vaikai pasakojo, kodėl nupiešė būtent tokius.
Išsiskyrė Skaistgirio skyriaus mokinių antroko Viliaus Bliuvo, pirmoko Tautvydo Kumečio darbeliai iš plastilino (mokyt. Živilė Vaidotienė) bei Nociūnų skyriaus ugdytinių Luko (4 kl.) ir Laimono (2 kl.) Glaskovų ir Oksanos Morozovaitės (4 kl.) piešinėliai.
Įdomi, kūrybinga konferencijos dalis - piešinys ir sukurtas projektas. Nociūnų skyriaus 3 klasės mokinės R. Žigmantaitė sukūrė projektą apie „Protinguolį gyliuką", G. Valytė - „Kaip grybas ir lapas ėjo rudens ieškoti", I. Godliauskaitė - „Kopūstų baimė", M. Deikaitė - „Kirmėliuko ir lapų draugystė (mokyt. Edita Junčienė), S. Venckevičiūtė, L. Glaskovas (4kl.) pristatė projektą „Ispanijos krantai", N. Prialgauskis (4 kl.) - „Šauni šeima". Net kelis projektus sukūrė Agneta Arbačauskaitė (4 kl.) (mokyt. Dalia Bačkienė): „Morka dainuoja", „Morkų šeimyna". Po pristatymų mokiniai padarė išvadas: ko pasimokė, kaip reikia sveikai maitintis, kaip sukurti, kuo įdomesnius projektus, kaip saugoti ir rūpintis savo sveikata.
Antroji konferencijos dalis vyko šventiškai papuoštoje: salėje. Į svečius atvyko Rudenėlis (Nociūnų skyriaus bibliotekininkė Marytė Jonavičienė). Didžiulėje jo kraitelėje tilpo daug įvairiausių rudens gėrybių. Ugdytiniai jas atpažino ir drąsiai atsakinėjo į Rudenėlio klausimus.
Josvainių gimnazijos Skaistgirio skyriaus vaikai deklamavo eilėraščius apie rudenį, o Nociūnų skyriaus 1-4 klasių vaikai dainavo daineles, vaidino.
Trečioji dalis - patiekalų iš daržovių ragavimas. Ant šventinio stalo puikavosi įvairūs skanumynai, kuriuos paruošė vaikų mamos. Skaistgirio skyriaus mokinės mama iš arbūzo išraižė rožę, Violeta Vaidotienė iškepė didžiulį aguonų pyragą ir kt.
Renginiui pasibaigus svečiams iš Skaistgirio bei Nociūnų skyrių įteiktos dovanėlės.
Konferencija praėjo apgalvotai, sklandžiai. Svarbiausia, kad joje gerąja darbo patirtimi dalijosi abiejų minėtų mokyklų ugdytiniai. Tikiuosi, kad užsimezgusi draugystė su Josvainių gimnazijos Skaistgirio skyriaus mokytojomis, mokiniais tęsis ir ateityje.
Leiskime moksleiviams gyventi šventėmis, jas kurti ir išreikšti save. Suteikime galimybę meninei - kalbinei - kūrybinei raiškai. Bendraukime, bendradarbiaukime, padėkime atsiskleisti asmens individualybei, suteikime dideles galimybes ugdytiniams plėtoti savo įvairius kūrybinius gebėjimus ir netradicinių dienų metu.
Dalia BAČKIENĖ, Labūnavos pagrindinės mokyklos Nociūnų skyriaus pradinio ugdymo mokytoja metodininkė

Rinkos aikštė, 2013, gruod. 14, p. 11